નામ સાથે ‘સિંહ’ લખવા બદલ હવે OBC વ્યક્તિને ધમકી\nબનાસકાંઠા વિસ્તારના ડીસા પાસેના ગોળ ગામમાં દલિતના લગ્નની કંકોત્રીમાં 'સિંહ' લખાવવાનો મામલો હજુ શમ્યો નથી ત્યાં બનાસકાંઠાના માણકા ગામમાં બાબરી ઊતરાવવા માટેની કંકોત્રીમાં 'સિંહ' લખાવનાર ઓબીસી યુવકની મૂછો કપાવતો વીડિયો વહેતો કરી ધાક બેસાડવાનો ફરીથી પ્રયાસ શરૂ થયો છે. 

વીડિયોની નોંધ લઈ પોલીસે ધમકી આપનાર ત્રણ કથિત આરોપીઓની ધરપકડ કરી હતી તેમજ આ પરિવારને રક્ષણ આપવાની ખાતરી આપી છે.

આ રીતે હવે બનાસકાંઠામાં દલિત અન દરબાર પછી ઓ.બી.સી અને દરબાર વચ્ચે નવી લડાઈ શરૂ થઈ ગઈ છે.

બનાસકાંઠાના પાલનપુરના મણકા ગામમાં રહેતા ભીખાભાઈ ઠાકોરના દીકરા રણજીતની પૈસાના અભાવે નાનપણમાં બાબરી ઊતરાવી ન હતી. પરંતુ હવે ભીખાભાઈની આર્થિક સ્થિતિ સુધરતા તેમણે ૩ જૂને પોતાના દીકરાની બાબરી ધામધૂમથી ઊજવવાનુ નક્કી કર્યુ.

તેમણે રણજીતની બાબરી ઊતરાવવાના પ્રસંગની કંકોત્રી છપાવી હતી અને તેમાં દીકરાનું નામ રણજીતસિંહ લખ્યું હતું.

પરિવારમાં આમંત્રણ આપવા કંકોત્રી વહેંચવાનું શરૂ કર્યું. પરંતુ તેમણે ક્યારેય વિચાર્યું નહીં હોય કે આ કંકોત્રી દ્વારા તેઓ વિવિધ મુશ્કેલીઓને આમંત્રણ આપી રહ્યા છે.

વીડિયોમાંથી લીધેલી રણજીત સિંહની તસવીર

આમંત્રણ પત્રિકા પર છપાયેલા નંબર પર ધમકીના ફોન આવવા લાગ્યા, જેથી તેઓ પોતાના દીકરાને ઘરની બહાર જવા દેતા નહોતા.

પરંતુ બે દીવસ પહેલાં તેમનો દિકરો કોઈ કામ માટે બહાર ગયો ત્યારે માણકા ગામની સીમમાં કેટલાક દરબારોએ તેને ઘેરી લીધો અને મોટરસાઇકલ પર બેસાડી જંગલમાં લઈ ગયા. 

પછી ત્યાં તેમને ધમકી આપવામાં આવી કે કંકોત્રીમાંથી સિંહ શબ્દ હટાવી લે નહી તો તેના પરિવારને મારી નાખવામાં આવશે. 

તે સિવાય એવી પણ ધમકી આપવામાં આવી કે મૂછો રાખવાનો અધિકાર દરબારોનો જ છે ઠાકોરોનો નહીં. 

જેથી અંતે એની મૂછો એના હાથે જ અસ્ત્રાથી મૂંડાવી અને તેનો વીડિયો બનાવી વહેતો કર્યો.

સાંકેતિક તસ્વીર

આ વીડિયોમાં અભદ્ર ભાષાનો ઉપયોગ હોવાથી બીબીસી ગુજરાતી સર્વિસ આ વીડિયોને અહીં રજૂ નથી કરી રહી.

આ વીડિયોને કારણે પાલનપુરમાં દલિત અને ઓબીસી જાતિમાં ભયનું વાતાવરણ ફેલાયુ અને ભીખાભાઈ પર ધમકીના ફોનની સાથે સાથે એવા પણ ફોન આવવા લાગ્યા કે એમના ઘરે પ્રસંગમાં કોઈ નહીં આવે. 

થોડા સમયમાં તો વાયુવેગે વીડિયો વહેતો થઈ ગયો અને દલિત પરિવારના લગ્ન પ્રસંગમાં કંકોત્રીમાં 'સિંહ' લખાવવાના મામલે જે તણાવ ઊભો થયો હતો તેવો જ તણાવ ઊભો થઈ ગયો. 

આ રીતે સંપૂર્ણ મામલો પોલીસ માટે ચિંતાનો વિષય બની ગયો હતો. 12 મેનાં...\n\ntl;dr:
ગુજરાતમાં દલિતો પર પોતાના નામ સાથે ‘સિંહ’ લખવાના મામલે, મૂછો રાખવાના મામલે હિંસા વધી રહી છે. હવે એમાં દલિતો ઉપરાંત ઓબીસી સમાજના લોકોનો પણ સમાવેશ થયો હોય તેમ લાગે છે. ‘સિંહ’